অমৃত লাল দে মহাবিদ্যালয়

অমৃত লাল দে মহাবিদ্যালয় বা অমৃত লাল দে কলেজ বাংলাদেশের বরিশাল শহরে অবস্থিত একটি বেসরকারি শিক্ষাপ্রতিষ্ঠান।  শিক্ষানুরাগী অমৃত লাল দে ১৯৯২ সালে কলেজটি প্রতিষ্ঠিত করেন।  এখানে উচ্চ মাধ্যমিক ও ডিগ্রি শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয়। এর উচ্চ মাধ্যমিক শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড ও স্নাতক শিক্ষা কার্যক্রম জাতীয় বিশ্ববিদ্যালয় অধিভুক্ত।

 ইতিহাস 
১৯৯২ সালের ২২ এপ্রিল অমৃত লাল দে' তার নিজ নামে 'কর্মই ধর্ম' স্লোগান নিয়ে বরিশাল নগরীর হাসপাতাল রোডে এক একর জমির উপর এ কলেজটি প্রতিষ্ঠা করেন। তৎকালীন শিক্ষা প্রতিমন্ত্রী অধ্যক্ষ ইউনুস খান কলেজটির ভিত্তিপ্রস্তর স্থাপন করেন। ঐ বছরই ২৫ অক্টোবর আনুষ্ঠানিকভাবে কলেজের পাঠদান শুরু হয়। 

 শিক্ষা কার্যক্রম 
 উচ্চমাধ্যমিক 
এই কলেজে এস.এস.সি. পরীক্ষার ফলাফলের ভিত্তিতে একাদশ শ্রেণিতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ.এস.সি) কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।

 ডিগ্রি স্তরের বিভাগসমূহ 

 সংস্কৃত
 ইতিহাস
 ইসলামের ইতিহাস
 গার্হস্থ্য অর্থনীতি
 সমাজবিজ্ঞান
 রাষ্ট্রবিজ্ঞান
 পরিসংখ্যান
 ইসলামী শিক্ষা
 অর্থনীতি
 ভূগোল
 দর্শন
 পদার্থবিজ্ঞান
 রসায়ন
 গণিত
 মৃত্তিকাবিজ্ঞান
 উদ্ভিদবিজ্ঞান
 প্রাণীবিদ্যা
 জীববিজ্ঞান
 ব্যবসায় নীতি ও প্রয়োগ
 হিসাববিজ্ঞান
 মার্কেটিং

 সহ-শিক্ষা কার্যক্রম 
 অমৃত সায়েন্স ক্লাব
 রোভার স্কাউটিং
 বিতর্ক সংঘ

 তথ্যসূত্র 

 বহিঃসংযোগ 
 অমৃত লাল দে মহাবিদ্যালয় ওয়েবসাইট

বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বরিশাল জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বাংলাদেশের বেসরকারি মহাবিদ্যালয়